ಗರ್ಭಿಣಿಯರು ಈ ಆಹಾರಗಳನ್ನು ಸೇವಿಸಿದರೆ ಹುಟ್ಟುವ ಮಗು ಚುರುಕಾಗಿ, ಬುದ್ಧಿವಂತವಾಗಿಯೂ ಇರುತ್ತದೆ ಮಡಿಲಲ್ಲಿ ಹೊಸ ಜೀವವನ್ನು ಹೊರುವ ಪ್ರತಿ ಹೆಣ್ಣಿಗೂ ನೂರೆಂಟು ಕನಸ್ಸು, ನಿರೀಕ್ಷೆ, ಆತಂಕಗಳಿರುತ್ತದೆ. ನವ ಮಾಸಗಳ ನಂತರ ಆರೋಗ್ಯವಂತ ಮಗು ಕೈ ಸೇರಲಿ ಅನ್ನೋದು ಎಲ್ಲರ ಬಯಕೆ. ಇದರ ಜೊತೆಗೆ ಬುದ್ಧಿವಂತ ಮಗುವನ್ನು ಹೊಂದುವುದು ನಿಮ್ಮ ಆದ್ಯತೆಗಳಲ್ಲಿ ಒಂದಾಗಬಹುದು. ಮಗುವಿನ ನಡವಳಿಕೆ, ಆಲೋಚನೆಯ ಕ್ರಮ ಇದೆಲ್ಲವೂ ಗರ್ಭಾವಸ್ಥೆಯಲ್ಲೇ ಆರಂಭವಾಗುತ್ತದೆ. ನಿಮ್ಮ ಮಗುವಿನ ಐಕ್ಯೂ ಉತ್ತಮವಾಗಿರಬೇಕಾದರೆ, ಗರ್ಭಿಣಿಯಾಗಿದ್ದಾಗಲೇ ಬ್ರೈನೀ ಫುಡ್ಸ್ಗಳನ್ನು ಆರಂಭಿಸಬೇಕು. ಈ ನಿಟ್ಟಿನಲ್ಲಿ ಬುದ್ಧಿವಂತ ಮಗುವನ್ನು ಪಡೆಯಲು ನೀವು ಸ್ವೀಕರಿಸಬೇಕಾದ 10 ಆಹಾರಗಳು ಇಲ್ಲಿವೆ ನೋಡಿ. 1. ಮೀನು ಒಮೆಗಾ 3 ಫ್ಯಾಟಿ ಆಯಸಿಡ್ಸ್ ಇರುವ ಆಹಾರ ಮಗುವಿನ ಮೆದುಳಿನ ಕಾರ್ಯಕ್ಷಮತೆ ಹೆಚ್ಚಿಸುತ್ತದೆ. ಆದ್ದರಿಂದ ಗರ್ಭಿಣಿಯರು ಸಾಲ್ಮನೆಲ ಮೀನಿನ ಖಾದ್ಯ ಸೇವಿಸಬಹುದು. ವಾರದಲ್ಲಿ ಒಂದರಿಂದ ಎರಡು ಮೀನಿನ ಸೇವನೆ ಇರಲಿ. ಗರ್ಭಿಣಿಯರಲ್ಲಿ ಕಡಿಮೆ ಐಯೋಡಿನ್ ಕೊರತೆ ಇದ್ದರೆ ಮಗುವಿನ ಮೆದುಳಿನ ಚುರುಕುತನ ಕಡಿಮೆಯಾಗುತ್ತದೆ. 2. ಸೊಪ್ಪು ಪಾಲಕ್ ಮತ್ತು ಲೆಂಟಿಲ್ ಎಲೆಗಳಲ್ಲಿ ಫಾಲಿಕ್ ಆಯಸಿಡ್ ಹೆಚ್ಚಿಸುತ್ತದೆ. ಇದು ನಿಮ್ಮ ಮಗುವಿನ ಟಿಶ್ಯೂ ಡ್ಯಾಮೇಜ್ ಆಗದಂತೆ ನೋಡಿಕೊಳ್ಳುತ್ತದೆ. ನ್ಯೂರಲ್ ಟ್ಯೂಬ್ ಡಿಟಕ್ಟ್ ಸಮಸ್ಯೆ ನಿವಾರಣೆಗೆ ಸೊಪ್ಪು, ತರಕಾರಿಯ ಫಾಲಿಕ್ ಆಯಸಿಡ್ ಪ್ರಯೋಜನಕಾರಿ. ಫಾಲಿಕ್ ಆಯಸಿಡ್ಯುಕ್ತ ಆಹಾರಗಳಿಂದ ಬುದ್ಧಿವಂತ ಮಗುವಿಗೆ ಜನ್ಮ ನೀಡಬಹುದು. 3. ಬ್ಲೂ ಬೆರ್ರಿಬೆರ್ರಿ ಹಣ್ಣುಗಳಲ್ಲಿ ಆಯಂಟಿಆಯಕ್ಸಿಡೆಂಟ್ಗಳು ಅಧಿಕವಾಗಿದ್ದು ನಿಮ್ಮ ಮಗುವಿನ ಅರಿವಿನ ಬೆಳವಣಿಗೆಗೆ ಸಹಾಯ ಮಾಡುತ್ತದೆ. ಸ್ಟ್ರಾಬೆರಿ, ರಾಸ್ ಬೆರ್ರಿ, ಕಪ್ಪು ಬೆರ್ರಿ, ಟೊಮ್ಯಾಟೋ, ಬೀನ್ಸ್ ಇವೆಲ್ಲವೂ ಪ್ರಯೋಜನಕಾರಿ . 4. ಮೊಟ್ಟೆ ಬೇಯಿಸಿದ ಮೊಟ್ಟೆಗಳು, ನಿರ್ದಿಷ್ಟವಾಗಿ, ಹೆಚ್ಚಿನ ಪ್ರೊಟೀನ್ ಮತ್ತು ಕಡಿಮೆ ಕ್ಯಾಲೊರಿಗಳನ್ನು ಹೊಂದಿರುತ್ತವೆ. ಅವುಗಳಲ್ಲಿ ಕೊಲೀನ್ ಎಂಬ ಅಮೈನೊ ಆಮ್ಲವಿದೆ, ಇದು ಮೆದುಳಿನ ಬೆಳವಣಿಗೆ ಮತ್ತು ನೆನಪಿನ ಶಕ್ತಿ ವೃದ್ಧಿಗೆ ಸಹಾಯ ಮಾಡುತ್ತದೆ ಎಂದು ಹೇಳಲಾಗುತ್ತದೆ. ಅಲ್ಲದೆ, ಪಾಶ್ಚರೀಕರಿಸದ ಮೊಟ್ಟೆಗಳನ್ನು ತಪ್ಪಿಸಿ. ಏಕೆಂದರೆ ಅವುಗಳು ತೊಂದರೆಗಳನ್ನು ಉಂಟುಮಾಡುವ ಬ್ಯಾಕ್ಟೀರಿಯಾವನ್ನು ಹೊಂದಿರಬಹುದು. 5. ಬಾದಾಮಿ ಬಾದಾಮಿಯಲ್ಲಿ ಒಮೆಗಾ 3 ಕೊಬ್ಬಿನಾಮ್ಲಗಳು, ಮೆಗ್ನೀಶಿಯಮ್, ವಿಟಮಿನ್ ಇ ಮತ್ತು ಪ್ರೋಟೀನ್ ಅಧಿಕವಾಗಿದೆ. ಬಾದಾಮಿಯಲ್ಲಿ ಒಮೆಗಾ 3 ಕೊಬ್ಬಿನಾಮ್ಲಗಳು ಅಧಿಕವಾಗಿದ್ದು, ಇದು ಮೆದುಳಿಗೆ ಪ್ರಯೋಜನಕಾರಿ. ನಿಮ್ಮ ಮಕ್ಕಳು ಮೊದಲಿನಿಂದಲೂ ಬುದ್ಧಿವಂತರು ಎನಿಸಿಕೊಳ್ಳಬೇಕು ಅಂದರೆ ನೀವು ಪ್ರತಿದಿನ ಒಂದು ಮುಷ್ಟಿ ಬಾದಾಮಿ ತಿನ್ನಬೇಕೆಂದು ಹೇಳಲಾಗುತ್ತದೆ. ಕಡಲೆಕಾಯಿ ಮತ್ತು ವಾಲ್ನಟ್ಸ್ ಎರಡೂ ಆರೋಗ್ಯಕರ. ವಾಲ್ನಟ್ನಲ್ಲಿ ಒಮೆಗಾ 3 ಅಧಿಕವಾಗಿದ್ದು, ಇದು ಮಗುವಿಗೆ ಬುದ್ಧಿವಂತಿಕೆಯನ್ನು ಬೆಳೆಸಲು ಸಹಾಯ ಮಾಡುತ್ತದೆ. 6. ಗ್ರೀಕ್ ಯೋಗರ್ಟ್ ತಾಯಿಯ ಗರ್ಭದಲ್ಲಿ ಆರೋಗ್ಯಕರ ನರ ಕೋಶಗಳ ರಚನೆಗೆ ಪ್ರೋಟೀನ್ ಭರಿತ ಆಹಾರದ ಅಗತ್ಯವಿರುತ್ತದೆ. ಇದು ಮಗುವಿನ ಗ್ರಹಿಕೆ, ಬೆಳವಣಿಗೆಗೆ ಅತ್ಯಗತ್ಯ. ಗ್ರೀಕ್ ಯೋಗರ್ಟ್ನಂತಹ ಪ್ರೋ ಬಯೋಟಿಕ್ ಆಹಾರಗಳು ನಿಮ್ಮ ಮಗುವಿನ ಮೂಳೆ ಬೆಳವಣಿಗೆಗೆ ಕಾರಣವಾದ ಕ್ಯಾಲ್ಸಿಯಂನ ಅತ್ಯುತ್ತಮ ಮೂಲವಾಗಿದೆ. ಗ್ರೀಕ್ ಯೋಗರ್ಟ್ನಲ್ಲಿ ಅಯೋಡಿನ್ ಕೂಡ ಅಧಿಕವಾಗಿದೆ. ಇದು ನಿಮ್ಮ ಮಗು ಕಡಿಮೆ ಜನನ ತೂಕದೊಂದಿಗೆ ಜನಿಸುವುದನ್ನು ತಪ್ಪಿಸುತ್ತದೆ. 7. ಚೀಸ್ ಮಗುವಿನ ಅರಿವಿನ ಬೆಳವಣಿಗೆಗೆ ವಿಟಮಿನ್ ಡಿ ಅತ್ಯಗತ್ಯ. ಗರ್ಭಿಣಿ ತಾಯಂದಿರು ತಮ್ಮ ದೇಹದಲ್ಲಿ ವಿಟಮಿನ್ ಡಿ ಮಟ್ಟವನ್ನು ಕಡಿಮೆ ಹೊಂದಿದ್ದರೆ, ಐಕ್ಯೂ ಸ್ಕೋರ್ ಕಡಿಮೆ ಇರುವ ಮಕ್ಕಳನ್ನು ಹೊಂದುವ ಸಾಧ್ಯತೆ ಹೆಚ್ಚು. ಆರೋಗ್ಯಕರ ಐಕ್ಯೂ ಹೊಂದಿರುವ ಸ್ಮಾರ್ಟ್ ಮಗುವನ್ನು ನೀವು ಬಯಸಿದರೆ ನಿಮ್ಮ ಚೀಸ್ ಸೇವನೆಯನ್ನು ಹೆಚ್ಚಿಸಿ. 8. ಕುಂಬಳಕಾಯಿ ಬೀಜ ಕುಂಬಳಕಾಯಿ ಬೀಜಗಳಲ್ಲಿ ಸತು ಹೇರಳವಾಗಿದೆ. ಸತು ಖನಿಜವಾಗಿದ್ದು ಅದು ಸೂಕ್ತವಾದ ಮೆದುಳಿನ ರಚನೆಯನ್ನು ಉತ್ತೇಜಿಸುತ್ತದೆ ಮತ್ತು ಆಲೋಚನೆ, ಮಾಹಿತಿ ಸಂಸ್ಕರಣೆಯಲ್ಲಿ ಸಹಾಯ ಮಾಡುತ್ತದೆ. ಇದರಲ್ಲಿ ಪೋಷಕಾಂಶ ದಟ್ಟವಾಗಿವೆ ಮತ್ತು ರೋಗ ನಿರೋಧಕ ಶಕ್ತಿ ಅಧಿಕವಾಗಿವೆ. 9. ಬೀನ್ಸ್ ಮಗುವಿನ ಮೆದುಳಿನಲ್ಲಿರುವ ನರ ಕೋಶಗಳಲ್ಲಿ ಸರಾಗ ಆಮ್ಲಜನಕ ಪ್ರಕ್ರಿಯೆಗೆ ದೇಹಕ್ಕೆ ಕಬ್ಬಿಣದ ಅಗತ್ಯವಿದೆ. ಬೀನ್ಸ್ನಲ್ಲಿ ಅಧಿಕ ಕಬ್ಬಿಣಾಂಶವಿದೆ. ಅದಕ್ಕಾಗಿಯೇ ಗರ್ಭಿಣಿಯರು ಈ ಆಹಾರ ಪದಾರ್ಥವನ್ನು ಹೆಚ್ಚು ಸೇವಿಸಬೇಕು. ಪಾಲಕ್, ಅಂಜೂರದ ಹಣ್ಣುಗಳು, ಚಿಕನ್ ಮತ್ತು ಒಣ ದ್ರಾಕ್ಷಿ ನಿಮ್ಮ ಆಹಾರದಲ್ಲಿ ಸೇರಿಸಿಕೊಳ್ಳಿ. ಇವು ಕಬ್ಬಿಣ ಭರಿತ ಇತರ ಆಹಾರಗಳಾಗಿವೆ. ನಿಮ್ಮ ಸಕ್ಕರೆ ಮಟ್ಟವನ್ನು ಸಮತೋಲನದಲ್ಲಿಡಲು, ಒಣದ್ರಾಕ್ಷಿಗಳನ್ನು ಮಿತವಾಗಿ ಸೇವಿಸಿ. 10. ಹಾಲು ಗರ್ಭಿಣಿ ಮಹಿಳೆಯರಲ್ಲಿ ಕಬ್ಬಿಣದ ಕೊರತೆಯು ಮಾನಸಿಕ ಬೆಳವಣಿಗೆಯ ಕುಂಠಿತಕ್ಕೆ ಕಾರಣವಾಗುತ್ತದೆ. ಇದು ಮಗುವಿನ ಒಟ್ಟು ಆಲೋಚನೆಯ ಬೆಳವಣಿಗೆಯ ಮೇಲೆ ಗಮನಾರ್ಹ ಪರಿಣಾಮ ಬೀರುತ್ತದೆ. ನವಜಾತ ಶಿಶುಗಳಿಗೆ ಆರೋಗ್ಯಕರ ಯೋಚನಾಶಕ್ತಿ ವೃದ್ಧಿಸಲು ಹಾಲಿನ ಸೇವನೆ ಪ್ರಯೋಜನಕಾರಿ. ಮಗು ಜನಿಸುವ ಮೊದಲು ಅದರ ಮೆದುಳಿನ ಬೆಳವಣಿಗೆಯನ್ನು ಕಾಪಾಡಿಕೊಳ್ಳುತ್ತದೆ. ಸಲಹೆಗಳು ಮತ್ತು ಮುಚ್ಚರಿಕೆಗಳು ನೀವು ಸೇವಿಸುವ ಆಹಾರ ನಿಮ್ಮ ಮಗುವಿನ ಬೆಳವಣಿಗೆಯ ಮೇಲೆ ಪ್ರಭಾವ ಬೀರುತ್ತದೆ. ಆದ್ದರಿಂದ ಕೆಲವು ನಿಯಮಗಳನ್ನು ಪಾಲಿಸಿ. ಗರ್ಭಿಣಿಯಾಗಿದ್ದಾಗ ನೀವು ಸೇವಿಸುವ ಪ್ರತಿಯೊಂದರ ಬಗ್ಗೆ ನಿಗಾ ಇರಲಿ. ತಾಜಾ, ಸಾವಯವ ಆಹಾರವನ್ನು ಸೇವಿಸುವುದನ್ನು ಮರೆಯದಿರಿ. ಸಂಸ್ಕರಿಸಿದ ಆಹಾರಗಳು, ಸಕ್ಕರೆ ಪಾನೀಯಗಳು ಮತ್ತು ಅನಾರೋಗ್ಯಕರ ಜೀವನಶೈಲಿಗೆ ಕಾರಣವಾಗುವ ಎಲ್ಲವನ್ನೂ ತ್ಯಜಿಸಿ. ಕುಡಿಯುವುದು, ಧೂಮಪಾನ ಮತ್ತು ತಂಬಾಕು ಸೇವನೆ ಬೇಡ. ಅರೆಬೆಂದ ಮಾಂಸ, ಪಾದರಸದ ಅಂಶದ ಮೀನು, ಚಿಪ್ಪುಮೀನು ಮತ್ತು ಕೆಫೀನ್ ಇವೆಲ್ಲವೂ ಗರ್ಭಪಾತದ ಸಮಸ್ಯೆಯೊಡ್ಡಬಹುದು. ಆದ್ದರಿಂದ ಇದನ್ನು ನಿಯಂತ್ರಿಸಿ. ಹಣ್ಣುಗಳು ಮತ್ತು ತರಕಾರಿಗಳನ್ನು ಶುಭ್ರವಾಗಿ ತೊಳೆದು ಕತ್ತರಿಸಿ. ಕೆಟ್ಟ ಬ್ಯಾಕ್ಟೀರಿಯಾ ಮಗುವಿಗೆ ತೊಂದರೆಯುಂಟು ಮಾಡಬಹುದು. ಹಣ್ಣು , ತರಕಾರಿ ಸೇವನೆ ಅಧಿಕವಾಗಿರಲಿ. ಓಟ್ ಮೀಲ್, ವೆಜ್ ಆಮ್ಲೆಟ್, ಹಣ್ಣಿನ ಹೋಳಿನ ಬಟ್ಟಲು ಹೀಗೆ ನಾನಾ ವಿಧದದಲ್ಲಿ ಬಳಸಿ. ಜೊತೆಗೆ ಮಾಮೂಲಿಯಂತೆ ಹಣ್ಣು ತರಕಾರಿಯೂ ಇರಲಿ. ನಿಮ್ಮ ಆಹಾರದಲ್ಲಿ ಸಾಕಷ್ಟು ಕಬ್ಬಿಣಾಂಶ, ವಿಟಮಿನ್ ಡಿ, ಅಥವಾ ಫೋಲಿಕ್ ಆಮ್ಲವನ್ನು ಸಿಗುತ್ತಿಲ್ಲವಾದರೆ, ನೀವು ಕಬ್ಬಿಣಾಂಶ, ವಿಟಮಿನ್ ಡಿ, ಅಥವಾ ಫೋಲಿಕ್ ಆಮ್ಲದ ಸಪ್ಲಿಮೆಂಟ್ಗಳನ್ನು ವೈದ್ಯರ ಮಾರ್ಗದರ್ಶನದ ಮೇರೆಗೆ ತೆಗೆದುಕೊಳ್ಳಬಹುದು. ನಿಮ್ಮ ಮಗುವಿನ ಸರಿಯಾದ ಮೆದುಳಿನ ಬೆಳವಣಿಗೆಯನ್ನು ವೃದ್ಧಿಸಲು ಮತ್ತು ಪ್ರತಿಭಾನ್ವಿತ ಜೀವವನ್ನು ಭೂಮಿಗೆ ತರಲು ಈ ಸಲಹೆಗಳನ್ನು ಅನುಸರಿಸಿ. ಆದರೆ ಇದೆಲ್ಲವನ್ನೂ ನಿಮ್ಮ ವೈದ್ಯರ ಮಾರ್ಗದರ್ಶನದ ಮೇರೆಗೆ ಅನುಸರಿಸಿ.